text: भारतीय विज्ञान संस्थान, अभियांत्रिकी में स्नातकोत्तर शिक्षा तथा विज्ञान एवं अभियांत्रिकी की विभिन्न शाखाओं में शोध कार्यक्रम व उपाधि प्रदान करता है। विगत वर्ष में संस्थान में 4 वर्षीय स्नातकोत्तर शिक्षा (बी.एस. उपाधि) कार्यक्रम प्रारंभ किया गया है जो छात्रों के अनुसंधान के प्रति उन्मुख होने के साथ–साथ विज्ञान में ठोस बुनियाद प्रदान करता है। संस्थान की अनुसंधान प्रयोगशालाएँ आधुनिक सुविधाओं से युक्त हैं। ग्रंथालयों का आधुनिकीकरण प्रगति पर हैं। भारतीय विज्ञान संस्थान प्रति वर्ष भारत तथा विदेश के सैंकड़ों वैज्ञानिकों तथा शोधार्थियों का आतिथेय बनता है तथा अनेकों प्रमुख राष्ट्रीय एवं अंतर्राष्ट्रीय शैक्षिक कार्यक्रम का केन्द्र बिन्दु है।